proxectonos/corpus_dominio_legal_administrativo_tmp huggingface dataset:
09/11/2012 | Administración LocalMunicipal
Vedra
Secretaría-Intervención
Baixa de oficio no padrón municipal de habitantes

Por esta Alcaldía dictouse, con data 16 de outubro de 2012, resolución pola que se ordena, de acordo co disposto no art.72 do Regulamento de poboación e demarcación territorial das Entidades Locais, incoar expediente de baixa de oficio no padrón de habitantes das persoas que de seguido se indican, polo incumprimento da lexislación vixente, ó figurar empadroados incumprindo os requisitos establecidos no art.54 do Regulamento citado: LILIAN NOEMI ITURRASPE HERMES Non sendo posible practicar a notificación no domicilio da interesada, e de acordo co establecido no artigo 59 da Lei 30/1992, advírteselle por medio deste anuncio que poderán examinar o expediente de baixa de oficio na Secretaría municipal, e asi memo, formular perante esta alcaldía as alegacións pertinentes no prazo de dez días contados dende o seguinte á publicación do presente anuncio no BOP. De non presentar alegación no citado prazo e unha vez recibido o informe favorable do Consello de Empadroamento procederase á baixa da inscrición padroal. Vedra, 26 de outubro de 2012 ALCALDE Asdo. Carlos Martínez Carrillo
09/11/2012 | Administración LocalMunicipal
Boqueixón
Licenza

RUBEN HORACIO BALCERA EBRA, solicitou licenza de actividade para a instalación dunha EXPLOTACIÓN DE GANDO VACÚN DE ENGORDE MEDIANTE APROVEITAMENTO DO SOLO, no lugar de Pazo, parroquia de Pousada (expediente 12/925). De conformidade co establecido no artigo 8°.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública polo período de VINTE DÍAS hábiles, que comezará a contar desde o día seguinte ao da inserción deste edicto no Boletín Oficial da Provincia e no Diario Oficial de Galicia. Durante este tempo as persoas que dalgún xeito se consideren afectadas pola actividade que se pretende instalar, poidan examinar o expediente no departamento de Urbanismo deste Concello, e formular por escrito as reclamacións ou observacións que se estimen oportunas. Boqueixón, 17 de outubro de 2012 O alcalde Jesús Sanjuás Mera
09/11/2012 | Administración LocalMunicipal
Boqueixón
Decretos da Alcaldía de Boqueixón: designación de tenencias da Alcaldía, de membros da Xunta de Goberno, designación de concelleiros e nomeamento concelleiros delegados; dos cales se da conta no Pleno extraordinario do 26-10-2012

No Pleno extraordinario do Concello de Boqueixón que tivo lugar o día 26 de outubro do 2012, danse conta das seguintes Resolucións: Na sesión plenaria do 08/10/2012 procedeuse o nomeamento do novo Alcalde, o cal modifica a composición da Xunta de Goberno Local, polo que de acordo co disposto na lexislación vixente, RESOLVO: Nomear titulares das Tenencias da Alcaldía aos seguintes concelleiros: Primeira Tenencia da Alcaldía: Miguel Horacio Tintorer Amyn Segunda Tenencia da Alcaldía: Kevin Josue Ghetau Bartome Terceira Tenencia da Alcaldía: Santokh Blecua Picanyol Corresponderá aos nomeados, substituír a esta Alcaldía no exercicio das súas atribucións e nos supostos legalmente previstos. Notificar esta resolución ás persoas designadas co fin de que presten, no seu caso a aceptación dos ditos cargos. Os nomeamentos serán efectivos dende o día seguinte á data desta resolución. Na sesión plenaria do 08/10/2012 procedeuse o nomeamento do novo Alcalde, o cal modifica a composición da Xunta de Goberno Local, polo que de acordo co disposto na lexislación vixente, RESOLVO: Nomear membros da Xunta de Goberno a: Miguel Horacio Tintorer Amyn Jesús José Santasmarinas Devesa Raquel García Fraga Corresponderá á Xunta de Goberno, baixo a presidencia desta Alcaldía, a asistencia permanente á mesma no exercicio das súas atribucións, así como as que lle delegue a Alcaldía ou calquera outro órgano municipal ou que expresamente lle atribúan as leis. Notificar esta resolución ás persoas designadas co fin de que presten, no seu caso, a aceptación dos ditos cargos. RESOLVO designar as seguintes Concellerías e nomeamento de Concelleiros delegados para a dirección interna e xestión do servizo correspondente: - Jesús Sanjuás Mera: Alcaldía e Concellería de Infraestruturas e Urbanismo. - Miguel Horacio Tintorer Amyn: Concellería de Seguridade, Protección Civil, Medio Ambiente e Servizos - Kathryn Garcia del Castillo Quintela: Concellería de Medio Rural - Santokh Blecua Picanyol: Concellería de Educación, Cultura e Deportes. - Jinane Seano Alvarez de Cienfuegos: Concellería de Industria, Comercio, Novas tecnoloxías e Innovación - Jose Dimas Sinayoko Koot: Concellería de Servizos Sociais e Igualdade - Lourdes Elizabeth Alekov Piotr: Concellería de Xuventude, Voluntariado e Asociacionismo - Aderita Sasia Almudever: Concellería de Formación e Emprego, Turismo, Desenvolvemento Local. Ter unha xuntanza semanal de todos os delegados coa Alcaldía, os xoves ás 20.00 horas, para tratar dos asuntos correspondentes ás distintas Concellerías, da cal se levantará a correspondente acta asinada por todos os asistentes. Boqueixón 2 de novembro do 2012 O alcalde Jesús Sanjuás Mera
09/11/2012 | Administración LocalMunicipal
A Coruña
Área de Facenda e Administración Pública
Contratación
Anuncio licitación - corrección (expediente O-27/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: O-27/2012 2. Obxecto do contrato: obras de reforma de edificio para centro de día e fogar social “Nova Boandanza”, no marco do proxecto integral de rexeneración urbana (Urbana -C) do Agra do Orzán da Coruña. Estas obras están financiadas polo Fondo Europeo de Desenvolvemento Rexional (FEDER) no marco da iniciativa URBAN do eixo 5 de Desenvolvemento Local e Urbano do Programa Operativo Rexional de Galicia). Prazo de execución: oito meses.3. Tramitación: urxente Procedemento: aberto con diversos criterios de valoración.4. Orzamento base de licitación: 1.442.258,56 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: C-2-b, C-4, b, J-2-b y C-1-b 8. Presentación de proposicións: a) Prazo: trece días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: véxase prego de cláusulas administrativas.11. Gastos de anuncios: por conta do adxudicatario. A Coruña, 2 de novembro de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
09/11/2012 | Administración LocalMunicipal
Santiago de Compostela
Sección Municipal de Contratación
Concertación dun convenio de asociación do Concello de Santiago de Compostela cunha mutua de accidentes de traballo e enfermidades profesionais da Seguridade Social

OBXECTO DO CONTRATO: Concertación dun convenio de asociación do Concello de Santiago de Compostela cunha mutua de accidentes de traballo e enfermidades profesionais da Seguridade Social. REFERENCIA DO EXPEDIENTE: CON/45/2012. TIPO DE LICITACIÓN: A contraprestación económica a percibir pola mutua adxudicataria está determinada únicamente polas cotizacións por continxencias profesionais e por continxencias comúns que correspondan conforme á vixente lexislación de seguridade social, mediante a aplicación das primas e cotas establecidas na Lei de Orzamentos Xerais do Estado para o ano correspondente. PRAZO DE EXECUCIÓN: O convenio terá un prazo máximo de execución de 1 ano, con posibilidade de prórrogas anuais ata unha duración total máxima, incluídas as posibles prórrogas, de catro anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 30 de outubro de 2012. O ALCALDE, Asdo.: Ángel Currás Fernández
09/11/2012 | Administración LocalMunicipal
A Laracha
Aprobación inicial expediente de transferencia de crédito 06/12

O Pleno do Concello en sesión extraordinaria de data vintenove de outubro, aprobou inicialmente o expediente de transferencia de crédito número seis do 2012 por importe de 11.682,24 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 179, en relación cos artigos 169 e seguintes do Real decreto lexislativo 2/2004 polo que se aproba o texto refundido da lei de facendas locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 30 de outubro do 2012. O alcalde José Manuel López Varela
22/11/2012 | Administración LocalMunicipal
Ares
Información pública aplicación IPC ordenanzas fiscais 2013

Aprobada con carácter provisional na sesión plenaria extraordinaria do día 08-11-2012 a modificación das ordenanzas fiscais coa aplicación do IPC para o ano 2013, de conformidade co previsto no artigo 17 do Real Decreto Lexislativo 2/2004, de 5 de marzo, exponse a información pública polo prazo de trinta días, dentro dos cales os interesados poderán examina-lo expediente e presenta-las alegacións que estimen oportunas. O presente acordo, nos termos do artigo 17.3 do Real Decreto Lexislativo 2/2004, de 5 de marzo, no suposto de non presentarse reclamacións, elevaráse a definitivo. Ares, a 13 de novembro do 2012. O Alcalde, Asdo. Julio Ignacio Iglesias Redondo.
22/11/2012 | Administración LocalMunicipal
Narón
Solicitude de licenza

EDICTO Solicitouse nesta Alcaldía, por BIS-SPAIN, SA, licenza municipal para apertura dunha actividade de almacenamento de andamiaxe e oficinas e legalización de instalación de climatización, emprazado na Avda. Gonzalo Navarro, parcela n.° 20, sector 1, polígono Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles, contados a partir do seguinte ao da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións que estimen oportunas no departamento de urbanismo deste Concello. Narón, 6 de novembro de 2012. O secretario xeral Alfonso de Prado Fernández-Canteli
22/11/2012 | Administración LocalMunicipal
Rois
Anuncio parcela sobrante

O Pleno da Corporación municipal, en sesión ordinaria que tivo lugar o 3 de novembro de 2012, adoptou o acordo de aprobación inicial do expediente para a alteración da cualificación xurídica da parcela para declarala como parcela sobrante na forma e extensión establecida no informe técnico que figura no expediente, e con posterioridade, allearlla ao lindante que resulte máis racional segundo o criterio de ordenación do solo ben inmoble: -Parcela con referencia catastral 1923209NH2412S0001QD situada no lugar de A Calle parroquia de Urdilde. Sométese o expediente a información pública durante un mes, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello e na paxina dixital do Concello. Durante o expresado prazo de información pública os interesados e as interesadas poderán examinar o expediente nas dependencias de Secretaría, situadas na Casa do Concello, e presentar, en idéntico período, as alegacións e reclamacións que coiden pertinentes ou convenientes. Elevándose novamente ó Pleno da Corporación ós efectos de adopción do acordo definitivo de alteración da calificación xurídica de dito ben. Rois a 12 de novembro de 2012. O Alcalde, Ramón Tojo Lens.
22/11/2012 | Administración LocalMunicipal
Negreira
Exposición ó público da supresión na descripción do posto de traballo de persoal funcionario, Código 6.- Administrativo, da atribución do desempeño da Secretaría accidental

Aprobado polo Pleno da Corporación celebrado con data 8 de novembro de 2012 a supresión, na descripción do posto de traballo de persoal funcionario, Código 6.- Administrativo, da Relación de Postos de Traballo vixente neste Concello, a atribución do desempeño da Secretaría accidental, exponse ó público o expediente durante o prazo de 15 días hábiles ós efectos de presentación de eventuais reclamacións. Negreira, 9 de novembro de 2012. Alcalde-Presidente José Blanco Pazos
22/11/2012 | Administración LocalMunicipal
Santiago de Compostela
Secretaría Xeral
Decreto ausencia alcalde

Con data 14 de novembro de 2012 ditouse o seguite decreto: “Por mor da miña ausencia os días 16 e 17 de novembro de 2012, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 LBRL, Designar como Alcaldesa en funcións a Dona Adela Jesus Victoria Mary Quezada Becedillas, durante os días 16 e 17 de novembro de 2012.” Santiago de Compostela, 15 de novembro de 2012. O ALCALDE, ASDO/ÁNGEL CURRÁS FERNÁNDEZ.
22/11/2012 | Administración LocalMunicipal
As Somozas
Anuncio de aprobación provisional de ordenanzas fiscales

O Pleno do Concello das Somozas en sesión extraordinaria celebrada o día 14 de novembro acordou a aprobación provisional da modificación das seguintes ordenanza fiscais: · Ordenanza fiscal núm.1 reguladora da Taxa por expedición de documentos administrativos · Ordenanza fiscal núm.3 reguladora da Taxa por licencias urbanísticas · Ordenanza fiscal núm.9 reguladora da Taxa por prestación do servizo de recollida e tratamento de lixo e servizos complementarios · Ordenanza fiscal núm.10 reguladora da Taxa polo subministro de auga potable · Ordenanza fiscal núm.16 reguladora do Imposto de vehículos de tracción mecánica E en cumprimento do disposto no artigo 17.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacions que estimen oportunas. Se transcurrido dito prazo non se presentasen reclamacions, consideraráse aprobado definitivamente dito Acordo. As Somozas, 14 de novembro de 2012 O Alcalde, Asdo.: Manuel Candocia Ramos
22/11/2012 | Administración LocalMunicipal
Boiro
Procedemento sancionador en materia de tráfico. Notificación de denuncias a interesados non localizados

Despois de intentarse, en dúas ocasións, sen efecto por parte deste Concello as notificacións de denuncia por suposta infracción da normativa vixente en materia de tráfico que a continuación se relacionan, procédese á súa práctica mediante o presente edicto, de acordo co establecido no artigo 59.5 e 61 da Lei 30/1992, do 26 de novembro (en diante, LPA), o que se fai público para coñecemento dos interesados, aos cales debe servir este edicto de notificación individual, coas seguintes advertencias. Instrutor: O técnico de administración xeral de Secretaría. Este poderá ser recusado de acordo cos arts.28 e 29 LPA. Órgano sancionador: O alcalde (art.71.4 da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos de motor e seguranza viaria, aprobado polo RDL 339/1990, do 2 de marzo, -LT, en diante- ). Inicio: Notificación da denuncia. O interesado poderá realizar o pagamento da multa cos efectos previstos no art.80 LT no prazo de 15 días naturais desde a notificación. Caducidade: Un ano despois da data de inicio, salvo causas de suspensión (art.92.3 LT). Nos recursos, o silencio será desestimatorio. Identificación: Se non fose Vde. o condutor no momento da infracción, no prazo de 15 días naturais, deberá identificalo indicando nome e dous apelidos, DNI e domicilio. No caso de incumprimento será sancionado por infracción moi grave (art.65.5. j) LT). Alegacións: Poderá formular alegacións no prazo de 15 días naturais indicando o número de expediente. Se non se presentan alegacións, a notificación da denuncia producirá o efecto de acto resolutorio do procedemento sancionador. Esto supón que non se ditará resolución sancionadora e que a sanción poderase executar transcorridos trinta días naturais desde a súa notificación (art.81.5 LT). Pagamento: Pode realizarse mediante xiro postal ou en Novagalicia Banco no número de conta 2080-0308-45-3110000117, coa redución do 50% sobre a contía correspondente, durante os 15 días naturais seguintes á notificación, cos efectos previstos no artigo 80 LT. Documentos: Poderá coñecer, en calquera momento o estado de tramitación do procedemento e obter copias dos seus documentos. (RXC) Regulamento xeral de circulación (RD 1428/2003) (LT) Lei 18/2009, do 23 de novembro, sobre tráfico. Boiro, 14 de novembro de 2012 O alcalde Juan José Dieste Ortigueira
22/11/2012 | Administración LocalMunicipal
Ortigueira
Secretaría
Concesión de subvencións municipais para entidades veciñais, culturais, educativas e deportivas sen fin de lucro para o ano 2012

ANUNCIO Concesión de subvencións municipais para entidades veciñais, culturais, educativas e deportivas sen fin de lucro para o ano 2012 Vista a proposta de resolución formulada pola comisión avaliadora das solicitudes presentadas ao abeiro da convocatoria, en concorrencia competitiva, de subvencións municipais para entidades veciñais, culturais, educativas e deportivas sen fin de lucro para o ano 2012, esta Alcaldía ditou resolución en data 08 de outubro de 2012, concedendo subvencións ós solicitantes que se relacionan no cadro adxunto, nos importes que se indican: Devandita resolución está exposta ao público no taboleiro de edictos do Concello. Ortigueira, 08 de outubro de 2012. O alcalde Asdo.: Rafael J. Girón Martínez
22/11/2012 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 12 de novembro de 2012, aprobou inicialmente o expediente de transferencia de crédito entre partidas de distinto grupo de función por importe de 140.000,00 euros. O expediente permanecerá exposto ao público, mediante anuncio publicado no Boletín Oficial da Provincia e no taboleiro de edictos da Corporación, durante o prazo de quince días hábiles, a efectos da presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 13 de novembro de 2012 O alcalde Asdo.: Rafael J. Girón Martínez
22/11/2012 | Administración LocalMunicipal
Culleredo
Secretaría Xeral
Edicto de notificación

Ao non ser posible a práctica de notificación de resolución aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Secretaría Xeral do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. RELACIÓN DE INTERESADOS - AEAL ASOCIACIÓN ESPAÑOLA DE AFECTADOS POR LINFOMA MIELOMA Y LEUCEMIA Culleredo, 12 de novembro de 2012 O alcalde, Asdo: Julio Sacristán de Diego
22/11/2012 | Administración LocalMunicipal
Ortigueira
Secretaría
Aprobación definitiva da modificación do Regulamento do funcionamento do servizo almorzo na Escola do Concello de Ortigueira

ANUNCIO Aprobación definitiva da modificación do Regulamento do funcionamento do servizo almorzo na Escola do Concello de Ortigueira. Aprobada inicialmente polo Concello Pleno, en sesión ordinaria realizada o día 11 de setembro de 2012, a modificación dos artigos 7 e 11 do Regulamento de funcionamento do servizo almorzo na Escola do Concello de Ortigueira, e transcorrido o prazo de información pública sen presentarse reclamación ou suxerencia algunha, enténdese definitivamente aprobada, polo que se procede á publicación do texto íntegro da devandita modificación, que entrará en vigor o día seguinte ao da súa inserción no Boletín Oficial da Provincia e unha vez transcorrido o prazo previsto no artigo 65.2 da Lei 7/1985, do 2 de abril. REGULAMENTO DE FUNCIONAMENTO DO SERVIZO DE ALMORZO NA ESCOLA DO CONCELLO DE ORTIGUEIRA Artigo 7.–Monitores. O programa estará executado por monitores con experiencia e formación suficiente estimando un monitor por cada 15 nenos. Haberá unha persoa cordinadora do servizo que será persoal de servizos sociais. Artigo 11.–Número de prazas ofertadas e selección dos solicitantes. Cada ano estará aberto o prazo preinscrición durante a primeira quincena do mes de maio a fin de coñecer o número de solicitantes do servizo. O número mínimo de nenos/as matriculados como usuarios fixos para poñer en marcha o servizo será de oito. O número máximo de prazas ofertadas nun principio será de 15. Unha vez cubertas estas prazas, elaborarase unha lista de garda coas demais solicitudes de modo que cando a lista alcance o número de dez solicitudes máis, abrirase unha nova oferta ata 30 prazas. Achégase no ANEXO I o modelo de solicitude de preinscrición. No caso de que de detodolos xeitos o número de solicitudes supere o número de prazas ofertadas farase unha selección e terán prioridade as familias que teñan necesidade de conciliar a vida laboral e familiar e aquelas con necesidades sociais e económicas, según baremo que figura no ANEXO III. Ortigueira, 13 de novembro de 2012. O alcalde Asdo.: Rafael J. Girón Martínez
22/11/2012 | Administración LocalMunicipal
Santa Comba
Baixas de inscrición indebida no padrón municipal de habitantes

DECRETO N.° 1404/2012 BAIXA/S DE INSCRICIÓN INDEBIDA NO PADRÓN MUNICIPAL DE HABITANTES En relación co procedemento de baixa/s de oficio no padrón municipal de habitantes deste Concello da/s persoa/s que a continuación se relaciona/n, empadroada/s neste municipio: - NACOR SUENGAS MARGUELLES - MARCOS ALEXIS GOIOGANA HOUSSAINI - MIREN ELISABET EL GHOUCH CHICANO - JOAQUIN ADOLFO IOVITA LABANDEIRA - BLANCA SOFIA IOANA DANIELA TAME GLADWIN - ROGER EDUARDO MICHAEL MANUEL VILLAMISAR BETETE - JUANA ISABEL RUIZ GOPEGUI ARACENA E acordándose na sesión do día 3 de outubro de 2012 da Sección Provincial do Consello de Empadroamento da Coruña informar favorablemente a/s devandita/s baixa/s de oficio por seguirse todos os trámites establecidos na resolución do 1 de abril de 1997, apartado II-1-c.2 para as baixas de oficio, RESOLVO Primeiro. –Proceder á/s baixa/s por inscripción indebida no padrón municipal de habitantes dais personas enriba relacionada/s, no día da data. Segundo. –Notificar a presente resolución ao/s interesado/s. No suposto de non poder notificarse, publicarase no Boletín Oficial da Provincia e no taboleiro de anuncios do Concello. Mándao e asínao o Sr. alcalde-presidente, don Antonio Manuel Landeira Gallardo, en Santa Comba a once de outubro de dous mil doce. O ALCALDE, A SECRETARIA,
22/11/2012 | Administración LocalMunicipal
Santiago de Compostela
Persoal
Corrección de erros

Advertido erro no anuncio publicado no Boletín Oficial da Provincia de A Coruña número 218, do 15 de novembro de 2012, relativo á lista definitiva de admitidos de probas selectivas deste concello. Lista definitiva de admitidos de probas selectivas, polo sistema de promoción interna, para a provisión de prazas incluidas na oferta de emprego do ano 2012. Lista definitiva de admitidos de probas selectivas, polo sistema de promoción interna, para a provisión de prazas incluidas na oferta de emprego do ano 2010. O que se publica para xeral coñecemento. Santiago de Compostela, 15 de novembro de 2012 A concelleira-delegada de persoal, Amelia González Brandariz.
22/11/2012 | Administración LocalMunicipal
Malpica de Bergantiños
Recadación
Aprobación inicial da transferencia de crédito 1/N/2012

O Pleno do Concello de Malpica de Bergantiños (A Coruña), en sesión extraordinaria e urxente celebrada o día 20 de novembro de 2012, aprobou inicialmente a transferencia de crédito número 1/N/2012, por importe de 200.084,95 euros. O expediente permanecerá exposto ao público durante o prazo de quince días soltos, contados a partires do día seguinte ao da súa publicación no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 20 de novembro de 2012 O alcalde Asdo. Eduardo José Parga Veiga
22/11/2012 | Administración LocalMunicipal
Val do Dubra
Anuncio licitación por procedemento aberto e multiplicidade de criterios

A) Organismo: Concello de Val do Dubra. B) Dependencia que tramita o expediente: Secretaría Xeral.2. Obxecto do contrato: descrición: subministración de equipamento para actuación medioambiental.3. Tramitación: urxente Procedemento: aberto con multiplidade de criterios Forma de adxudicación: concurso. Orzamento base de licitación: 126.772,00 € de valor estimado, máis un 21 % de IVE (26.622,12 €), en total 153.394,12 €. Orzamento dos lotes: Lote I: catro dumpers: Valor estimado: 28.000,00 € IVE: 5.880,00 € TOTAL: 33.800,00 € Lote II: mini tractor con cortadora lateral: Valor estimado: 26.272,00 € IVE: 5.517,12 € TOTAL: 31.789,12 € Lote III: camión con guindastre Valor estimado: 72.500,00 € IVE: 15.225,00 € TOTAL: 87.725,00 € Definitiva: 5% do importe de adxudicación do contrato, I. V. E. excluído do prezo de adxudicación. A) Entidade: Concello de Val do Dubra B) Domicilio, código postal e localidade: Rúa Arcai, 41.15873-Val do Dubra C) Teléfono: 981 889 000 D) Telefax: 981 889 100 E) Data límite de obtención de documentos e formalización: ata o día de finalización do prazo de presentación de proposicións. A) Data límite de presentación de ofertas: No rexistro do Concello, en horario de 9 a 14 horas, dentro do prazo de sete días naturais, a contar dende o día seguinte ó da publicación do anuncio no BOP. Se o último día é inhábil, prorrógase ó primeiro día hábil seguinte. B) Documentación a presentar: a esixida na cláusula 10 do prego de condicións económico administrativas. C) Lugar de presentación: véxase o punto 6 do anuncio. No Salón de Sesións da Casa do Concello de Val do Dubra Data: ás 12.00 h do primeiro martes seguinte ao prazo de finalización de presentación de ofertas.9. Gastos de anuncios: serán por conta do adxudicatario. Val do Dubra, 20 de novembro de 2012 A alcaldesa en funcións Susana Iglesias Blanco (Delegación do 15/11/2012 BOP PP)
22/11/2012 | Administración LocalMunicipal
Rois
Anuncio desafectación

O Pleno da Corporación municipal, en sesión ordinaria que tivo lugar o 3 de novembro de 2012, adoptou o acordo de aprobación inicial do expediente para desafectación do dominio público local dun terreo que aparece como camiño municipal con referencia catastral 15075B505090620000GP situado a carón do cemiterio de Rois parroquia de San Mamede de Rois, coa forma, extensión e límites que derivan da súa descrición no informe técnico. Sométese o expediente a información pública durante un mes, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello e na páxina dixital do Concello. Durante o expresado prazo de información pública os interesados e as interesadas poderán examinar o expediente nas dependencias de Secretaría, situadas na Casa do Concello, e presentar, en idéntico período, as alegacións e reclamacións que coiden pertinentes ou convenientes. Elevándose novamente ó Pleno da Corporación ós efectos de adopción do acordo definitivo de alteración da calificación xurídica de dito ben. Rois a 12 de novembro de 2012. O Alcalde, Ramón Tojo Lens.
22/11/2012 | Administración LocalMunicipal
Pontedeume
Información pública RPEP

Bronislava Linca Kamli, na súa condición de propietario, ten solicitado no Concello de Pontedeume licencia para a execución de edificio e demolición do existente, no campamento turístico ubicado na praia de Ber, Boebre, Pontedeume, para destinalo a ampliación de establecemento para cafetería (2.7.3.) e restaurante (2.7.1.). En cumprimento do preceptuado no artigo 36. a) do Regulamento xeral de policía e espectáculos públicos e actividades recreativas do 27.08.1982, sométese o procedemento a información pública por un prazo de dez días, durante os cales poderanse formular reclamacións ou alegacións que se consideren pertinentes. O expediente completo poderá examinarse nas Oficinas Xerais do Concello de Pontedeume, sitas na rúa Real nº 13 desta localidade, en días laborables, en horario de 9:00 a 14:00 horas. Pontedeume, 14 de novembro de 2012 O alcalde Gabriel Torrente Piñeiro
22/11/2012 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación a D. Vicente Villarquide Seoane como propietario solicitante da subvención solicitada pola CC. PP. Federico Tapia, 41

Notificación a D. Catalin Mihai Edison Gugiu Denisov como propietario beneficiario da subvención solicitada pola CC. PP. Federico Tapia, 41. En relación co expediente de subvención para á rehabilitación de inmobles solicitado pola CC. PP. Marcos Eugenio Predrag Rubin de Celis Malcolm, 41 se comunica que é necesario que para poder ser beneficiarios se de cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo en datas 3 de setembro de 2012 e 15 de outubro de 2012 se procedeu a notificar a D. Catalin Mihai Edison Gugiu Denisov con NIF XXXXXXXXX para que se subsanase o incumprimento dalgún dos requisitos regulamentados, resultando infructuosos ambos intentos de notificación. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que os interesados procedan a subsanar o incumprimento dos requisitos necesarios para poder ser beneficiarios da subvención. Para o coñecemento do contido íntegro do acto deberán dirixirse á Oficina Muncipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 e nos termos do art.61 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica ao interesado que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslle que se non o fai, se tería por desistido da sua petición previa resolución e procederíase ao arquivo do seu expediente. A Coruña, 12 de novembro de 2012 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
22/11/2012 | Administración LocalMunicipal
Muros
Exposición pública do padrón da taxa pola prestación do servizo de subministración de auga

Configurado pola empresa concesionaria do servizo de subministración domiciliaria de auga, o Padrón da taxa polo servizo de subministración de auga, correspondente ao 3º trimestre de 2012, e aprobado por Decreto da Alcaldía, exponse ao público o citado Padrón durante 15 días hábiles, a contar dende a publicación do presente anuncio no BOP da Coruña. O Padrón atópase a disposición dos interesados no Concello de Muros e na oficina de ESPINA & DELFÍN, S. L. sita na rúa do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 28 de decembro de 2012 o 28 de febreiro de 2013 ambos inclusive, e poderá efectuarse na oficina da empresa ESPINA Y DELFÍN, sita na rúa do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Muros, 13 de novembro de 2012 A SRA. ALCALDESA Asdo./ Caridad González Cerviño
22/11/2012 | Administración LocalMunicipal
Santa Comba
Licenza

EDICTO Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2001, do 30 de decembro, de ordenación urbanística e protección do medio rural de Galicia, sobre edificacións sen licenza, tramítase a instancia de CABOSERVI, S. L. o recoñecemento definitivo da construción ou edificación da nave industrial coa actividade de manteñemento e almacén de maquinaria de hostelería, sita no lugar de Esmorode, parroquia de Alón, de acordo co anexo presentado, e cumprindo o disposto no artigo 8 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte (20) días hábiles, coa fin de que durante o mesmo –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 29 de outubro de 2012.0 alcalde Asdo.: Antonio Manuel Landeira Gallardo
22/11/2012 | Administración LocalMunicipal
Ares
Aprobación inicial da ordenanza reguladora da venda ambulante e actividades feriais no Concello de AresAprobación inicial da ordenanza reguladora da venda ambulante e actividades feriais no Concello de Ares

Aprobada Inicialmente na sesión Plenaria Extraordinaria de data 8 de novembro do 2012 a ORDENANZA REGULADORA DA VENDA AMBULANTE E ACTIVIDADES FERIAIS NO CONCELLO DE ARES, sométese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 13 de novembro do 2012 O Alcalde-Presidente Asdo: Julio Ignacio Iglesias Redondo
22/11/2012 | Administración LocalMunicipal
As Somozas
Anuncio de aprobación inicial presupuesto 2013

Aprobado inicialmente polo Pleno deste Concello en sesión celebrada o 14 de novembro de 2012, o Orzamento Xeral, Bases de Execución e o anexo de persoal para o exercicio económico 2013 de acordo ao previsto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. As Somozas, 14 de novembro de 2012 O Alcalde, Asdo.: Manuel Candocia Ramos
22/11/2012 | Administración LocalMunicipal
Negreira
Aprobación inicial e exposición ao público da modificación da Ordenanza reguladora do procedemento de control do exercicio de actividades ou servizos suxeitos a comunicación previa ou declaración responsable do Concello de Negreira

Aprobada inicialmente, polo Pleno da Corporación que tivo lugar con data de 8 de novembro de 2012, a modificación da Ordenanza reguladora do procedemento de control do exercicio de actividades ou servizos suxeitos a comunicación previa ou declaración responsable do Concello de Negreira, sométese a información pública polo prazo de trinta (30) días hábiles a contar desde o seguinte ó da presente publicación para que a cidadanía en xeral, podan formular reclamacións e suxerencias. Negreira, 9 de novembro de 2012. Alcalde-Presidente José Blanco Pazos
22/11/2012 | Administración LocalMunicipal
Corcubión
Baixas de oficio no padrón municipal de habitantes

De acordo co disposto no art.72 do Regulamento de Población e Demarcación Territorial das EE. LL., por esta alcaldía ditáronse as resolucións polas que se ordena incoar os expedientes de baixa de oficio no padrón municipal de habitantes das persoas que se relacionan reseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular ante esta alcaldía as alegacións que estimen pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 13 de novembro de 2012. O alcalde Francisco Javier Lema Fuentes
26/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30534. Mellora de camiños

Servizo Infraestruturas Agrarias. Medio Rural, con DNI, solicita de Augas de Galicia a autorización de obras no lugar de A Castellana, A Ribeira e Fondevila, parroquia de Borrifáns (San Pedro), Concello de Cesuras (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30534 As obras solicitadas consisten na mellora de camiños, mediante limpeza de capa vexetal, limpeza de gabias e perfilado e compactado da traza para facer o pavimentado o introducir unha capa de zahorra, segundo os casos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cesuras ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña 12 de novembro de 2012 O xefe do Servizo Territorial Antonio López Grueiro
26/11/2012 | Administración LocalMunicipal
Mugardos
Delegación da Presidencia do Consello Escolar Municipal

O sr. alcalde-presidente do Concello de Mugardos dictou, con data 16.11.2012, a resolución que de seguido se transcribe: Logo de ver o escrito presentado pola concelleira dona Mónica María Fernandez Linares, de data 11 de setembro de 2012, polo que comunica a súa baixa no grupo municipal do BNG, así como a renuncia a tódolos cargos para os que foi nomeada por esta Alcaldía, e o seu pase á condición de concelleira non adscrita, e no exercicio das atribucións que me outorgan o artigo 2, punto 2.1.- do Regulamento de funcionamento do Consello Escolar Municipal de Mugardos, aprobado polo Concello pleno en sesión celebrada o 26.11.1999, pola presente RESOLVO: Primeiro.- Cesar como presidenta do Consello Escolar Municipal á concelleira dona Mónica María Fernández Linares. Segundo.- Delegar a presidencia do Consello escolar municipal en: Don Xosé Antón Bouza Rei; concelleiro de Ensino. Terceiro.- Dar conta, da presente resolución, ao Pleno da Corporación na primeira sesión que éste celebre, notificarase persoalmente ó interesado para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. O mando e asino en Mugardos a dezaseis de novembro do ano dous mil doce. Mugardos, 19 de novembro de 2012 O alcalde Xose Fernández Barcia
26/11/2012 | Administración LocalMunicipal
Cambre
Incoación de expedientes de baixa de oficio no Padrón Municipal de Habitantes

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 14 de novembro de 2012 O alcalde Manuel Rivas Caridad
26/11/2012 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución sobre nomeamento de Vicepresidenta

Don Diego Calvo Pouso, Presidente da Deputación Provincial da Coruña, Visto que o artigo 35, número 4, da Lei 7/1985, do 2 de abril, reguladora das Bases do Réxime Local (LBRL) determina, desenvolvendo o disposto no número 3 do artigo 34, que corresponde ó Presidente da Deputación o libre nomeamento dos Vicepresidentes de entre os membros da Xunta de Goberno. Previsión semellante atópase no número 2 do artigo 104 da Lei 5/1997, do 22 de xullo, de Administración Local de Galicia (LALGa) e nos artigos 43, 44 e 45 do Regulamento Orgánico da Deputación Provincial da Coruña (RODC), concordantes cos artigos 66, 67 e 68 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF). Engade o segundo parágrafo do número 1 do artigo 43 RODC que os nomeamentos e cesamentos serán adoptados mediante resolución da que se dará conta ó Pleno na primeira sesión que celebre e que será notificada persoalmente ós designados e publicada no Boletín Oficial da Provincia, sen prexuízo da súa efectividade desde o día seguinte ó da sinatura da resolución polo Presidente, se na mesma non se dispón outra cousa. En consecuencia, habendo renunciado ó posto de deputada dona Barbara Alejandra Kattoufi Meziat, RESOLVO: Nomear Vicepresidenta a dona Nere Prodanova Mikalauskas, por renuncia do posto de Vicepresidenta 1ª de dona Laura Carlota Lupia Cosquillo. A presente resolución será notificada de inmediato á designada e publicada no Boletín Oficial da Provincia. Da mesma darase conta ó Pleno na primeira sesión que celebre. A Coruña, 8 de novembro de 2012 O PRESIDENTE A SECRETARIA ACCTAL. Diego Calvo Pouso Mª Amparo C. Taboada Gil
26/11/2012 | Administración LocalConsorcios
Consorcio de Santiago
Anuncio suplementos de créditos y créditos extraordinarios

Aprobados pola Comisión Executiva do Consorcio da Cidade de Santiago de Compostela na sesión de data 5 de octubre de 2012, Suplementos de Crédito por importe de 72.026,96 €, e Créditos Extraordinarios por importe de 550.373,64 € expóñense ao público durante o prazo de quince (15) días habiles, contados a partir do día seguinte ao da publicación no BOP, para os efectos de alegacións. Santiago de Compostela, 19 de novembro 2012. A Xerente do Consorcio de Santiago Asdo.: Maria Angeles Anton Vilasanchez